open-index/open-wikipedia-markdown huggingface dataset:
தழிஞ்சி

தமிழ் இலக்கணத்தில் **தழிஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "தழிஞ்சு" என்பது "தழுவுதல்" என்னும் பொருள் தருவது. இங்கே தழுவுதல் என்பது உடலைத் தழுவுதலை அன்றி மறப்பண்பு தழுவுதல், வீரம் தவறாத மானத்தைத் தழுவுதல் போன்ற பொருள்கள் கொண்டது. மதராசுப் பல்கலைக் கழகம் வெளியிட்ட தமிழ் லெக்சிக்கன், தழிஞ்சி என்பதற்கு "போரில் ஆயுதங்களால் தாக்குண்டு கேடுற்ற தன் படையாளரை முகமன்கூறியும் பொருள்கொடுத்தும் அரசன் தழுவிக்கோடலைக் கூறும் புறத்துறை" என்றும் "ஒரு வீரன் தனக்குத் தோற்றோடுவோர்மேற் படையெடாத மறப்பண்பினைக் கூறும் புறத்துறை" என்றும் விளக்கம் கூறுகிறது.

இதனை விளக்க, தனக்குத் தோற்றுப் புறமுதுகு காட்டும் பகைவர் மேல் கூரிய வாளினை வீசாத மறப் பண்பை விரும்பிச் செல்வது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *அழிகுநர் புறக்கொடை அயில்வாள் ஓச்சாக்*
: *கழிதறு கண்மை காதலித்து உரைத்தன்று*

## எடுத்துக்காட்டு

: *கான்படு தீயின் கலவார்தன் மேல்வரினும்*
: *தான்படை தீண்டாத் தறுகண்ணன் - வான்படர்தல்*
: *கண்ணியபின் அன்றிக் கறுத்தார் மறம்தொலைதல்*
: *எண்ணியபின் போக்குமோ எஃகு*
:: - புறப்பொருள் வெண்பாமாலை 51.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
குடை நிலை

தமிழ் இலக்கணத்தில் **குடை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். போருக்குப் புறப்பட எண்ணும் மன்னன், ஒரு நல்ல நேரம் பார்த்துத் தனது வெண்கொற்றக்குடையையோ தனது வாளையோ யானையின் மீது ஏற்றி வடதிசை நோக்கி அனுப்புவான். இது புறவீடு செய்தல் எனப்படுகிறது. இவ்வாறு குடையைப் புறவீடு செய்வதைக் கருப்பொருளாகக் கொண்ட இத்துறை "குடை நிலை" எனப்படும். இதை ஒரு துறையாகத் தொல்காப்பியம் கூறவில்லை. எனினும் புறப்பொருள் வெண்பாமாலையில் இதுவும் கூடுதலாகச் சேர்க்கப்பட்டு உள்ளது.

இதனை விளக்க, சூடிய மாலையில் வண்டினம் மொய்த்து ஒலியெழுப்பவும், புலவர்கள் புகழ் பாடவும், மாலை அணிந்த மன்னவன் தன் குடையைப் புறவீடு அனுப்புதல் என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *பெய்தாமம் சுரும்பிமிரப் பெரும்புலவர் புகழ்பாடக்*
: *கொய்தார் மன்னவன் குடைநாள் கொண்டன்று*

## எடுத்துக்காட்டு

: *முன்னர் முரசுஇரங்க மூரிக் கடல்தானைத்*
: *துன்னரும் துப்பில் தொழுதுஎழா - மன்னர்*
: *உடைநாள் உலந்தனவால் ஓதநீர் வேலிக்*
: *குடைநாள் இறைவன் கொள*
:: - புறப்பொருள் வெண்பாமாலை 37.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
முதுமொழி வஞ்சி

தமிழ் இலக்கணத்தில் **முதுமொழி வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "முதுமொழி" என்பது இங்கே குடியின் மூத்தாரைப் புகழ்வதைக் குறித்தது. பகைவர் மீது படை நடத்திச் செல்லும் மன்னனின் குடியின் மூத்தோனைப் புகழ்வதைப் பொருளாகக் கொண்டதால் இத்துறை "முதுமொழி வஞ்சி" எனப் பெயர் பெற்றது. தொல்காப்பியம் இதனை வஞ்சித்திணையில் ஒரு துறையாகக் கூறவில்லை. ஆனால், கிபி ஏழாம் நூற்றாண்டைச் சேர்ந்ததாகக் கருதப்படும் புறப்பொருள் வெண்பாமாலையில் இது கூடுதலாகச் சேர்க்கப்பட்டுள்ளது.

இதனை விளக்க, தொன்மையான மரபினையுடைய, வாளேந்திய குடியின் முன்னோனது சிறப்பு நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *தொல்மரபின் வாள்குடியின்*
: *முன்னோனது நிலைகிளந்தன்று*

## எடுத்துக்காட்டு

: *குளிறு முரசம் குணில்பாயக் கூடார்*
: *ஒளிறுவாள் வெள்ளம் உழக்கிக் - களிறுஎறிந்து*
: *புண்ணொடு வந்தான் புதல்வற்குப் பூங்கழலோய்*
: *தண்ணடை நல்கல் தகும்*
:: - புறப்பொருள் வெண்பாமாலை 45.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
குறு வஞ்சி

தமிழ் இலக்கணத்தில் **குறு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். வலிமையான படையுடன் வரும் பகையரசனை எதிர்க்க முடியாது அவனுக்குத் திறை கொடுத்துப் போரைத் தவிர்த்தலைப் பொருளாகக் கொண்டது இத்துறை. போர்ச் செயல் முற்றுப்பெறாது குறைவு பட்டதால் இதற்குக் "குறு வஞ்சி" எனும் பெயர் ஏற்பட்டது. தொல்காப்பியத்தில் இது வஞ்சித் திணையின் ஒரு துறையாகக் குறிப்பிடப்படவில்லை. எனினும், பிற்காலத்தைச் சேர்ந்த புறப்பொருள் வெண்பாமாலை இதையும் ஒரு துறையாகச் சேர்த்துக்கொண்டது.

இதனை விளக்க, சினத்தோடு போருக்கு வந்த வலிமை மிக்க பகை மன்னனுக்குத் திறைப்பொருள் கொடுத்துத் தன் நாட்டுக் குடி மக்களைக் காப்பது  என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *மடுத்துஎழுந்த மறவேந்தர்க்குக்*
: *கொடுத்தளித்துக் குடிஓம்பின்று*

## எடுத்துக்காட்டு

: *தாள்தாழ் தடக்கைத் தனிமதி வெண்குடையான்*
: *வாள்தானை வெள்ளம் வர,அஞ்சி - மீட்டான்*
: *மலையா மறமன்னன் மால்வரையே போலும்*
: *கொலை யானைப் பாய்மாக் கொடுத்து*
:: - புறப்பொருள் வெண்பாமாலை 49.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
பாசறை நிலை

தமிழ் இலக்கணத்தில் **பாசறை நிலை** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில், வஞ்சித்திணையின் ஒரு துறையாகக் கூறப்படாத இது, பிற்காலத்தில் எழுந்த புறப்பொருள் வெண்பாமாலையில் சேர்க்கப்பட்டு உள்ளது. பகை மன்னர்கள் பணிந்து விட்ட போதும், பாசறையிலேயே தங்கியிருக்கும் மன்னனது நிலையைக் கூறுவது இது. இதனால் இதற்குப் "பாசறை நிலை" என்று பெயர் ஏற்பட்டது.

இதனை விளக்க, பகை வேந்தர் என்னோரும் பணிந்து, அவனது வெண்கொற்றக்குடையின் கீழ் பணிந்துவிட்ட போதும், அவ்விடம் விட்டு நகராமல் மன்னன் பாசறையிலேயே இருப்பது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *மதிக்குடைக்கீழ் வழிமொழிந்து மன்னரெல்லாம் மறம்துறப்பவும்"
: *பதிப்பெயரான் மறவேந்தன் பாசறை இருந்தன்று*

==எடுத்துக்காட்டு==

: *கரும்பொடு காய்நெற் கனையெரி யூட்டிப்*
: *பெரும்புனல் வாய்திறந்த பின்னும் - கரும்பின்*
: *தொகைமலிந்த தண்குவளைத் தூமலர்த் தாரான்*
: *பகைமெலியப் பாசறையு ளான்''
:: - புறப்பொருள் வெண்பாமாலை 52.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
பெரு வஞ்சி

தமிழ் இலக்கணத்தில் **பெரு வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். தொல்காப்பியத்தில் கூறப்படாத இத்துறை பிற்காலத்தில் எழுந்த புறப்பொருள் வெண்பாமாலையில் வஞ்சித் திணையின் ஒரு துறையாகச் சேர்க்கப்பட்டுள்ளது. வலிமை கெட்டுப்போனாலும் பகை மன்னர் தன் முன் பணியாததால் கோபமடையும் மன்னன் அவர்களது நாட்டை மீண்டும் கொளுத்துவது "பெரு வஞ்சி" என்று பெயர் பெறும்.

இதனை விளக்க, தன் முன் பணியாதவர்களது வளம் பொருந்திய நாட்டைச் சினங்கொண்ட மன்னன் மீண்டும் எரியூட்டுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

: *முன்அடையார் வளநாட்டைப்*
: *பின்னரும்உடன்று எரிகொளீஇயன்று*

## எடுத்துக்காட்டு

: *பீடுலா மன்னர் நடுங்கப் பெரும்புகை*
: *ஊடுவலாய் வானத்து ஒளிமறைப்ப - நாடெலாம்*
: *பின்னும் பிறங்கழல் வேந்தனெபெய் கழற்கால்*
: *மன்னன் கனல மறம்*
:: - புறப்பொருள் வெண்பாமாலை 53.

## குறிப்பு

## உசாத்துணைகள்
* இராமசுப்பிரமணியன், வ. த., புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

## இவற்றையும் பார்க்கவும்
* பொருள் இலக்கணம்

பகுப்பு:வஞ்சித் திணையின் துறைகள்
நான்முக எண்

எண்கணிதத்தில் **நான்முக எண்** (*tetrahedral number*) அல்லது **முக்கோண பிரமிடு எண்** (*triangular pyramidal number*)  என்பது அடி மற்றும் மூன்று பக்கங்களும் முக்கோணமாகக் கொண்ட பிரமிடைக் குறிக்கும் வடிவ எண்ணாகும். இந்தப் பிரமிடு ஒரு நான்முகி ஆகும். *n* -ஆம் நான்முக எண், முதல் *n* முக்கோண எண்களின் கூடுதலுக்குச் சமமாக இருக்கும்..

முதல் நான்முக எண்கள் சில  :

:1, 4, 10, 20, 35, 56, 84, 120, 165, 220, 286, 364, 455, 560, 680, 816, 969, …

* *n*-ஆம் நான்முக எண்ணின் வாய்ப்பாடு:

:T_n={n(n+1)(n+2)\over 6} = {n^{\overline 3}\over 3!}

இங்கு : {n^{\overline 3}} -மூன்றாம் கூடும் தொடர்பெருக்கம்.

## குறிப்பிடத்தக்க விவரங்கள்

* பாஸ்கலின் முக்கோணத்தில் இடமிருந்து வலமாக அல்லது வலமிருந்து இடமாக பார்த்தாலும் நான்முக எண்கள், நான்காவது இடத்தில் அமைகின்றன. எனவே நான்முக எண்கள் ஈருறுப்புக் கெழுக்களாகும்:

:T_n={n+2\choose3}.

* மூன்று நான்முக எண்கள் மட்டுமே முழு வர்க்கங்களாக இருக்கும் என்பதை 1878 -ல் கணிதவியலாளர் ஏ. ஜே. மெய்ல் நிறுவியுள்ளார்:

:T_1 = 1^2 = 1.
:T_2 = 2^2 = 4.
:T_48 = 140^2 = 19600

*சதுர பிரமிடு எண்ணாக அமையும் நான்முக எண் 1 மட்டும்தான். (புயூக்கர்ஸ், 1988) முழு கனமாக அமையும் நான்முக எண்ணும் 1 மட்டுமே.
* தலைகீழ் நான்முக எண்களின் முடிவிலா கூட்டுத்தொகை:

: \!\ \sum_{n=1}^{\infty}{6 \over {n(n+1)(n+2)}} = {3 \over 2} 

* ஒற்றை-இரட்டை-இரட்டை-இரட்டை என்ற அமைப்பில் நான்முக எண்கள் அமைந்துள்ளதைக் காணலாம்.
* :T_5 = T_1 + T_2 + T_3 + T_4.
* முக்கோண எண்ணாகவும் நான்முக எண்ணாகவும் அமையும் எண்கள் கீழ்க்காணும் ஈருறுப்புக் கெழுச் சமன்பாட்டை நிறைவு செய்யும்:

:Tr_n={n+1\choose2}={m+2\choose3}=Te_m.

:முதல் நான்முக எண் = முதல் முக்கோண எண் =  1
:3-ஆம் நான்முக எண் = 4-ஆம் முக்கோண எண் =  10
:8-ஆம் நான்முக எண் = 15-ஆம் முக்கோண எண் =  120
:20 -ஆம் நான்முக எண் = 55 -ஆம் முக்கோண எண் =  1540
:34-ஆம் நான்முக எண் = 119-ஆம் முக்கோண எண் =  7140

## வெளி இணைப்புகள்
* 
* Geometric Proof of the Tetrahedral Number Formula by Jim Delany, The Wolfram Demonstrations Project.

பகுப்பு:வடிவ எண்கள்
ஐ அலைவரிசை

ஐ அலைவரிசை|thumb|right
**ஐ அலைவரிசை** *(Channel Eye)*, 1999ஆண்டு ரூபவாகினி கூட்டுத்தாபனத்தின் 2வது அலைவரிசை (ரூபவாகினி - 2) ஆரம்பிக்கப்பட்டது. பின்னர் அது ஆகஸ்ட் 20 2000 ஆண்டில் ஐ அலைவரிசை (Channel Eye) என்று பெயர் மாற்றப்பட்டது.

1982 ஆம் ஆண்டின் இல. 6ம் நாடாளுமன்றச் சட்டத்தின் கீழ் இலங்கை ரூபவாகினி கூட்டுத்தாபனம் தேசியத் தொலைகாட்சி ஒளிபரப்பு நிறுவனமாக ஏற்றுக்கொள்ளப்பட்டது. சிங்களம், தமிழ் மற்றும் ஆங்கிலம் ஆகிய மூன்று மொழிகளில் நிகழ்ச்சிகள் தொகுத்து அல்லது தயாரித்து ஒளிபரப்பி வந்தது.

இந்த அடிப்படையில் ஐ அலைவரிசை தமிழ்மொழி நிகழ்ச்சிகளுக்கெனவும், விளையாட்டு நிகழ்ச்சிகளுக்கெனவும் ஆரம்பிக்கப்பட்டது. தமிழ் நிகழ்ச்சிகளை கூடுதலாக ஒளிபரப்பி வந்தது. தென்னிந்திய தமிழ் ஒளிபரப்பு நிலையங்களில் இருந்து ஒளிபரப்பாகும் தமிழ் நிகழ்ச்சிகளை ஒளிப்பதிவு செய்து மீள் ஒளிபரப்பியும் தருவித்து ஒளிபரப்பியும் வந்தது. பின்பு உள்நாட்டு தமிழ் நிகழ்ச்சித் தயாரிப்பு நேரம் அதிகரித்தது. பல முஸ்லிம் நிகழ்ச்சிகள் கூட்டுத்தாபனத்தினால் தயாரிக்கப்பட்டு ஒளிபரப்பப்பட்டன.

## வெளி இணைப்புகள்
*ஐ அலைவரிசை 
பகுப்பு:இலங்கைத் தொலைக்காட்சி நிறுவனங்கள்

பகுப்பு:1999 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
நத்தை

[thumb|''[Helix pomatia*, ஒருவகை நில நத்தை.]]
[[படிமம்:PapustylaPulcherrima1.jpg|thumb|மானுசுத் தீவில் காணப்படும் [[மரகதப் பச்சை நத்தை]]யின் ஓடுI]]
*'நத்தை*' மெல்லுடலிகளில் வயிற்றுக்காலிகள் வகுப்பைச் சேர்ந்த விலங்கினமாகும். இவற்றின் முதிர்விலங்குகளில் சுருளி வடிவிலமைந்த ஓடு காணப்படும். ஓட்டின் கீழாக தசைப்பாதம் காணப்படும். நத்தை என்பது பொதுவாக கடல் நத்தை, தரை நத்தை, நன்னீர் நத்தை என்பவற்றைக் குறிப்பிடப் பொதுவாகப் பயன்படும். ஓடிலாத நத்தை வகைகளும் காணப்படுகின்றன.

ஒரு வகை (Pulmonata) நத்தைகள் நுரையீரல்களினால் சுவாசிக்கின்றன. அதேவேளை இன்னொரு வகை (paraphyly) நத்தைகள் பூக்களினால் (செவுள்களினால்) சுவாசிக்கின்றன.

[[மானுசுத் தீவு|மானுசுத் தீவில்]] காணப்படும் [[மரகதப் பச்சை நத்தை]] என்பது நத்தைகளில் பொதுவாகக் காணப்படாத பச்சை நிறத்தில் உள்ளது.

== நத்தைகளினால் பயிர்சேதம் ==
நேரடி விதைப்பு நெல் வயல்களில் நெல் நாற்று தண்டு பகுதியை நத்தை வெட்டி சேதப்படுத்தும்.

== உணவு பழக்கம்==
நத்தைகளின் உணவுப் பழக்கம் பரவலாக சிற்றினத்திற்கு சிற்றினம் வேறுபடுகிறது. சில சிற்றினங்கள் பொதுவானவையாகும் சில சிற்றினங்கள் குறிப்பிட்ட உணவை உண்பவைகளாகவும் உள்ளன. நத்தைகள் இரவில் உணவு தேடி உண்பவைகளாக உள்ளன. இவை முதன்மையாக அழுகும் கரிமப் பொருட்களை உண்கின்றன. இவற்றின் உணவில் [[பூஞ்சை]], *லைகன்கள்*, பச்சை இலைகள், புழுக்கள், சென்டிபீடு, பூச்சிகள், விலங்கு மலம், *கேரியன்* மற்றும் பிற [[ஓடில்லா நத்தை|ஓடில்லா நத்தைகள்]] அடங்கும்.  சில நத்தைகள் மற்ற நத்தைகளையும் உண்ணும்.

==செல்லப்பிராணிகளாக==
நத்தைகள் செல்லப்பிராணிகளாக வளர்க்கப்படுகின்றன. *லெப்டி'' (பார்ன் ஜெர்மி) மற்றும் புனைகதைகளில், கேரி மற்றும் பிரையன் தி நத்தை போன்ற பல பிரபலமான நத்தைகள் உள்ளன.

## பாப்பா பாட்டு
:நத்தை யம்மா, நத்தை யம்மா, எங்கே போகிறாய்?
:அத்தை குளிக்கத் தண்ணீர்க் குடம் கொண்டு போகிறேன்
:எத்தனைநாள் ஆகும் அத்தை வீடு செல்லவே?
:பத்தே நாள்தான்; வேணு  மானால் பார்த்துக் கொண்டிரு.

## மேலும் படிக்க
* மெல்லுடலி
* நத்தையினவியல்

## மேற்கோள்கள்

பகுப்பு:மெல்லுடலிகள்
பகுப்பு:நத்தைகள்
திபெத்திய-பர்மிய மொழிகள்

**திபெத்திய-பர்மிய மொழிகள்** (*Tibeto-Burman languages*) தென்கிழக்கு ஆசியாவின் உயர்நிலப் பகுதிகளிலும், பர்மாவின் (மியான்மர்) தாழ்நிலப் பகுதிகளிலும் பேசப்படுகிறது. இதில் 400 இற்கும் மேற்பட்ட சீன-திபெத்திய மொழிக் குடும்பத்தின் சீன உறுப்பினர்கள் அல்லாத மொழிகள் உள்ளன. இக்குழு, அதன் மிகவும் பரவலாகப் பேசப்படும் உறுப்பினர்களான பர்மிய (மில்லியன் 32 க்கும் மேற்பட்ட பேச்சாளர்கள்) மற்றும் திபெத்திய (8 மில்லியன் மேல்) மொழிகள் கொண்டு பெயரிடப்பட்டது. பிற மொழிகள் மிகச் சிறிய சமுதாயங்களில் பேசப்படுகிறது. பரவலாக சீன-திபெத்திய மொழிக்குடும்பம், சீன மற்றும் திபெத்திய-பர்மிய மொழிக்குடும்ப கிளைகளாக பிரிக்கிறது. சில அறிஞர்கள் திபெத்திய-பர்மன் ஒரு ஒற்றைத்தொகுதி குழு என்பதை மறுக்கின்றனர்.

## வரலாறு

18 ம் நூற்றாண்டில், பல்வேறு ஆய்வாளர்கள் திபெத்திய மற்றும் பர்மிய மொழிகளுக்கு இடையே ஒற்றுமைகளை அவதானித்தனர். இவை விரிவான இலக்கிய மரபுகளை கொண்டிருந்தன. அடுத்த நூற்றாண்டின் ஆரம்பத்தில், பிரையன் ஹக்டன் ஹோட்க்சன் இமயமலை மற்றும் வடகிழக்கு இந்தியாவின் இலக்கியம் சாரா மொழிகளின் பயனுள்ள தகவல்களை சேகரித்தார், இவற்றில் பலவற்றில் திபெத்திய மற்றும் பர்மிய தொடர்பு இருப்பதை கவனித்தார். மற்றவர்கள் தென்கிழக்கு ஆசியா மற்றும் தென்மேற்கு சீனாவின் மேட்டுப்பகுதிகளில் நெருங்கிய மொழிகளை அடையாளம் கண்டனர். "திபெத்திய-பர்மிய" என்ற பெயர் முதன்முதலில் ஜேம்ஸ் ரிச்சர்ட்சன் லோகன், மூலம் 1856 ஆம் ஆண்டு இந்தக் குழுவிற்கு பயன்படுத்தப்பட்டது. லோகனின் பார்வையில் இக்குடும்பம் கங்கை மற்றும் லோகித்திக் கிளைகள் ஒன்றுபட்ட மக்சு முல்லரின் டுரேனியன் குடும்பமாகும். இது செமிட்டிக், ஆரிய (இந்தோ ஐரோப்பிய) மற்றும் சீன மொழிகளை தவிர அனைத்து யுரேசிய மொழிகளை கொண்ட ஒரு பெரிய குடும்பம். (பின்னர் எழுத்தாளர்கள் டுரேனியனியனுள் சீன மொழியை உள்ளடக்கலாம்.) இந்திய மொழியியல் ஆய்வு மூன்றாவது தொகுதி பிரித்தானிய இந்தியாவின் திபெத்திய-பர்மிய மொழிகளிற்கு அர்ப்பணிக்கப்பட்டது.

## மேற்கோள்கள்

பகுப்பு:சீன-திபெத்திய மொழிகள்
பகுப்பு:மொழிக் குடும்பங்கள்
பகுப்பு:மியான்மார்
பான்டோதெனிக் அமிலம்

**பான்டோதெனிக் அமிலம்** (Pantothenic acid) என்னும் நீரில் கரையும் உயிர்ச்சத்தானது, பான்டோதெனேட் (அல்லது) உயிர்ச்சத்து பி5 என்றும் அழைக்கப்படுகிறது. பல விலங்குகளுக்கும், பான்டோதெனிக் அமிலமானது ஒரு அத்தியாவசியமான ஊட்டச்சத்தாகும். விலங்குகள் துணைநொதி எ (CoA) - யினைத் தயாரிக்க பான்டோதெனிக் அமிலம் தேவைப்படுகிறது. மேலும், புரதங்கள், மாவுப்பொருள்கள் மற்றும் கொழுப்பினைத் தொகுக்க, வளர்சிதைமாற்றம் செய்ய  பான்டோதெனிக் அமிலம் உதவுகிறது.

பான்டோதெனிக் அமிலமானது பான்டோயேட் மற்றும் பீட்டா-அலனின் ஆகியவற்றின் அமைடு வடிவமாகும். எல்லா வகை உணவுப்பொருள்களிலும் பான்டோதெனிக் அமிலம் சிறிதளவுக் காணப்படுகிறது என்றாலும், முழுகூல வகைகள், தானியங்கள், பயறுவகைகள்,  முட்டைகள்,  இறைச்சி, தேனீ ஊன்பசை (அரச ஊன்பசை), வெண்ணைப் பழம் மற்றும் தயிர் ஆகியவற்றில் அதிக அளவு உள்ளது. சாதரணமாக, பான்டோதெனிக் அமிலமானது அதன் மதுசார ஒப்புமையாகயாகவும் (முன்னுயிர்ச்சத்து; பான்தெனோல்), கால்சியம் பான்டோதெனேட்டாகவும் உள்ளது. முடி மற்றும் தோல் பராமரிப்புப் பொருள்கள் சிலவற்றில் பான்டோதெனிக் அமிலம் இடுபொருளாக உள்ளது.

பான்டோதெனிக் அமிலம் 1919-ஆம் ஆண்டு ரோஜெர் வில்லியம்ஸ் என்பவரால் கண்டறியப்பட்டது.

## தினத்தேவைகள்
நம் உடலில் 4'பாஸ்போபான்டெதீன், பான்டோதெனேட்டின் மிகுஇயக்க வடிவமாக கருதப்படுகின்றது என்றாலும், எந்தவொருக் கிளைப்பொருளும் பான்டோதெனிக் அமிலமாக சிதைக்கப்பட்ட பின்பே உறிஞ்சப்படுகின்றது.
  
10&nbsp;மிகி கால்சியம் பான்டோதெனேட்= 9.2&nbsp;மிகி பான்டோதெனிக் அமிலம்.

*ஐக்கிய இராச்சியம், பரிந்துரைக்கப்பட்ட உணவின் தின அளவு: 6&nbsp;மிகி/ஒரு நாள்

## மேற்கோள்கள்

பகுப்பு:உயிர்ச்சத்துக்கள்
பகுப்பு:ஆல்ககால்கள்
பகுப்பு:கார்பாக்சமைடுகள்
பகுப்பு:கார்பாக்சிலிக் அமிலங்கள்
கரிகாலன் (திரைப்படம்)

***கரிகாலன் *** என்பது 2013 ஆம் ஆண்டில் வெளியிட திட்டமிடப்பட்ட ஒரு தமிழ்த் திரைப்படமாகும். இது ஒரு வரலாறு தழுவிய பிரம்மண்டாமான படம். சில்வர் லைன் பேக்டரி தயாரிப்பு. தெலுங்கில் இப்படம் வீருடு என வெளிவர திட்டமிடப்பட்டது. இப்படம் ஆலிவுட் திரைப்படதான  *300 ஸ்பார்டன்ஸ்* படப் பாணியில் உருவாக்கத் திட்டமிட்டிருந்தது. முதல் கட்டமாக 45 நாட்கள் படப்பிடிப்பு நடத்தப்பட்டது. பின்பு படத்தை படப்பிடிப்பு முடித்து அதனை கிராபிக்ஸ் செய்து வெளியிட நீண்ட காலம் தேவைப்படும் என்றும், இதனால் தயாரிப்பாளருக்கு லாபகரமாக இருக்காது என கருதப்பட்டு படம் கைவிட்டது.

## நடிகர்கள்
* கரிகால சோழனாக விக்ரம்
* வேளிர் குல இளவரசியாக ஜெரைன் கான்
* அஞ்சலி
* பசுபதி
* ராதிகா ஆப்டே

## இசை
இப்படத்திற்கு ஜி. வி .பிரகாஷ்  இசையமைக்கிறார்.

## மேற்கோள்கள்


பகுப்பு:வெளிவராத தமிழ்த் திரைப்படங்கள்
பகுப்பு:போர் திரைப்படங்கள்
பகுப்பு:வரலாற்றுத் தமிழ்த் திரைப்படங்கள்
இரப்பர் குழாய் வெப்பொட்டல்

**இரப்பர் குழாய் வெப்பொட்டல்** என்பது வெப்பத்தின் வழியாக இரப்பர் போன்ற பொருட்களை ஒட்ட வைக்கும் ஒரு முறையாகும். இம்முறை அதிகமாக வாகனங்களின் சக்கரங்களில் மாட்டப்பட்டுள்ள உருளிப்பட்டை (Tyre) உள்ளே காற்றடைக்கப்பட்ட இரப்பர் குழாயில் ஏதாவது துளை ஏற்பட்டு விட்டால் அதன் வழியாகக் காற்று வெளியேறி விடுகிறது. இதனால் அந்த சக்கரம்  நகர முடியாத நிலை ஏற்படுகிறது. இந்நிலையில் அந்த இரப்பர் குழாயினைக் கழற்றி அதில் ஏற்பட்டிருக்கும் துளையைக் கண்டுபிடித்து அதை அடைக்க வெப்பொட்டல் அதிக அளவாகப் பயன்படுத்தப்படுகிறது. சில இடங்களில் இரப்பரினால் செய்யப்பட்ட சில பொருட்களில் ஏற்பட்டுள்ள குறைபாட்டைச் சரி செய்யவும் பயன்படுகிறது.

பகுப்பு:தொழில்கள்
பகுப்பு:சாலைப் போக்குவரத்து
சையது உசேன் மொகிசின்

**சையது உசேன் மொகிசின்** என்பவர் பிரித்தானிய இந்தியாவின் சென்னை மாகாணம் ஆர்க்காடு பகுதியைச் சேர்ந்த பொறியாளர். இவர் வடிவமைத்த நுண்ணிய பொறியியல் கருவியை கொண்டே தி கிரேட் ஆர்கையும், எவரெசுட்டு சிகரத்தின் உயரத்தையும் எவரெசுட்டு என்பவர் கணக்கிட்டார். இதற்கான பாராட்டுகளையும் வில்லியம் லாம்டனும், எவரெசுட்டும் வெளியிட்டுள்ளனர்.

## மூலம்
* தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், பக்கம் - 32
;மேற்கோள்கள்

பகுப்பு:தமிழ் பொறியியலாளர்கள்
துக்கடா

கருநாடக வாய்ப்பாட்டு இசை நிகழ்ச்சிகளில் மங்களம் பாடி நிறைவு செய்வதற்கு முன்பாக பாடப்படும் சிறிய பாடல்கள், **துக்கடா** என அழைக்கப்படும். துக்கடா என்பதற்கு ‘அளவில் சிறிய’ எனப்பொருள்.
 
## நிகழ்த்தப்படும் தருணம்
பொதுவாக *[[இராகம் தானம் பல்லவி (கருநாடக இசை)|இராகம் தானம் பல்லவி]]* எனும் இசைவடிவம் தனி ஆவர்த்தனத்துடன் முற்றுப் பெற்ற பிறகு தில்லானாக்களும் துக்கடாக்களும் பாடப்படும்.

## சிறப்பு
ஏறத்தாழ 75 சதவிகித நேரம் முடிந்த நிலையில், பாடகர் தனது முறைப்படி வடிவமைக்கப்பட்ட நிகழ்ச்சிப்பகுதியை முடித்துக்கொண்டு அளவில் சிறிய பாடல்களை பாடத் தொடங்குகிறார். நேயர்களின் ‘வேண்டுகோள் பாடல்’களையும் பாடுகிறார். துக்கடாக்கள் பாடப்படும் அந்த காலகட்டம், பாடகருக்கும் நேயர்களுக்கும் இடையேயுள்ள உறவுப்பாலத்தை வலுப்படுத்தும் தருணமாகும்.

## பாடல்களின் பட்டியல்
பரவலாக மேடைகளில் துக்கடாவாக பாடப்படும் புகழ்மிக்க பாடல்கள்:
# குறை ஒன்றும் இல்லை...
## மேற்கோள்கள்

பகுப்பு:கருநாடக இசை
பெரிய இந்திய நெடுவரை வில்

**பெரிய இந்திய நெடுவரை வில்** (*The great Indian arc of the Meridians*) என்பது சென்னை பரங்கிமலை, பல்லாவரம் மற்றும் பட்டினப்பாக்கம் ஆகியவற்றை இணைத்து உருவாக்கப்பட்ட முக்கோணம் ஆகும். பின்பு இம்முக்கோணம் கன்னியாகுமரி, இமயம் என்று விரிக்கப்பட்டது. இவ்வில்லை மூலமாகக் கொண்டே இந்திய வரைபடத்தை வில்லியம் லாம்டனும் எவரஸ்டும் வரைந்தனர்.

## வரைந்த முறை

ஏப்ரல் 10, 1802இல் பிரிட்டிசு நில அளவையாளர் வில்லியம் லாம்டன் பரங்கிமலையில் இருந்து இந்திய வரைபடத்தை வரையும் முயற்சியை மேற்கொண்டார். பரங்கிமலை, பல்லாவரம் மற்றும் பட்டினப்பாக்கம் மூன்றையும் இணைத்து ஒரு கற்பனை முக்கோணம் உருவாக்கப்பட்டது. பின்பு இது கன்னியாகுமரியில் 78 பாகை மெரிடியனில் தொடங்கி இமயமலை வரை 2575 கி.மீ. தூரம் விரிவடைந்தது. இதற்குள் 50 ஆண்டு காலம் முடிந்துவிட்டது. இதை ஆரம்பித்த லாம்டன் 1823இல் காலமானார். பின்பு இதை லாம்டனின் மாணவரான ஜார்ஜ் எவரஸ்ட் 1880இல் முடித்துவைத்தார். லாம்டன் பரங்கிமலையில் இதை தொடங்கியதற்கான தூண் தற்போதும் உள்ளது.

## ஆண்டசும் இமயமும்
இந்த வரைபட முயற்சியின் மூலமே இமயமலையிலுள்ள சிகரம் ஆண்டசு மலைச்சிகரத்தை விட உயர்ந்தது என்ற உண்மை நிலைநாட்டப்பட்டது. இதற்கு பெருமளவு உதவியது எவரஸ்ட் என்ற லாம்டனின் மாணவராதலால் இவ்விமயமலைச் சிகரம் எவரஸ்ட் என பெயர் பெற்றது. இதை அளவிட உதவிய பொறியியல் கருவிகளையும், முறைகளையும் உருவாக்கி தந்தவர் பிரித்தானிய இந்தியாவின் சென்னை மாகாணம் ஆர்க்காடு பகுதியைச் சேர்ந்த பொறியாளர் சையது உசேன் மொகிசின் என்பவராவார்.

## மேற்கோள்கள்

## உசாத்துணைகள்
* தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், பக்கம் - 32
* Matthew Edney. 1997. *Mapping an Empire.* Chicago: University of Chicago Press. .
* John Keay. 2000. *The Great Arc.* London: Harper Collins. .

## வெளி இணைப்புகள்
* The Great Trigonometrical Survey of India in a Historical Perspective by Rama Deb Roy 

பகுப்பு:இந்தியப் புவியியல்
பகுப்பு:19 ஆம் நூற்றாண்டில் இந்தியா
பிரிடீன்

thumb|upright|left|150px|தாமஸ் ஆன்டர்சன்
thumb|left|150px|பிரிடின்-படிக வடிவம்
**பிரிடீன்** (Pyridine) ஒரு காரத்தன்மையுள்ள பல்லினவட்ட கரிமச் சேர்மமாகும். இதன் வாய்பாடு:  C5H5N. இது கட்டமைப்பில் பென்சீனுடன் தொடர்புள்ளது: ஒரு C-H தொகுதி நைட்ரசன் அணுவினால் பதிலீடு செய்யப்பட்டது. பிரிடீன் வளையம் பல முக்கிய சேர்மங்களில் உள்ளது. உதாரணமாக, அசைன்கள் மற்றும் விட்டமின்கள்: நியாசின் மற்றும் பிரிடாக்சால்.

பிரிடீன், எலும்பெண்ணெயின் கூறுகளில் ஒன்றாக 1849 - ஆம் ஆண்டு தாமசு ஆன்டர்சன் என்னும் இசுக்காட்லாந்து வேதியியலரால் கண்டறியப்பட்டது. இரு வருடங்கள் கழித்து, ஆன்டர்சன் எலும்பெண்ணெயிலிருந்து வடித்துப் பகுத்தல் மூலம் தூய பிரிடீனைப் பிரித்தெடுத்தார். பிரிடீன் நிறமற்ற, நலிவான காரத்தன்மையுள்ள,  நீரில் கரையக்கூடிய, குறிப்பிடத்தக்க மீன் நாற்றம் கொண்ட, அதிஎரிதகு நீர்மமாகும்.

## மேற்கோள்கள்

பகுப்பு:உயிர்வேதியியல்
பகுப்பு:வேதி வினைக்குழுக்கள்
பகுப்பு:அரோமாட்டிக் கரைப்பான்கள்
வில்லியம் லாம்டன்

**வில்லியம் லாம்டன்** (*William Lambton*, 1753 - 1823) என்பவர் ஒரு நில அளவையாளராகவும், பிரித்தானிய சிப்பாயாகவும் அறியப்படுபவர். இவரே இந்திய வரைபடத்தின் மூலமான பெரிய இந்திய நெடுவரை வில் என்ற மதிப்பீட்டு முறையை தொடங்கியவர். பின்பு இவரது மறைவுக்குப்பின் இவரது மாணவரான ஜார்ஜ் எவரஸ்ட் இதை முடித்து வைத்தார்.  

## மேற்கோள்கள்

பகுப்பு:1753 பிறப்புகள்
பகுப்பு:1823 இறப்புகள்
பகுப்பு:பிரித்தானியப் புவியியலாளர்கள்
ஜார்ஜ் எவரஸ்ட்

**ஜார்ஜ் எவரஸ்ட்** (*Colonel Sir George Everest*, சூலை 4, 1790 - டிசம்பர் 1, 1866) இவர் பிரித்தானிய இந்தியாவின் புவியியலாளர். இவரின் ஆசிரியரான வில்லியம் லாம்டன் என்பவரே இந்திய வரைபடத்தின் மூலமான பெரிய இந்திய நெடுவரை வில் என்ற மதிப்பீட்டு முறையை தொடங்கியவர். பின்பு இவரது மறைவுக்குப்பின் எவரஸ்ட் இதை முடித்து வைத்தார். இவரின் நினைவாகவே இமயமலைச்சிகரம் எவரஸ்ட் எனப்பெயர்பெற்றது.

## வரலாறு
இவர் ஜக்கிய இராச்சியம், வேல்ஸ் நாட்டில் 1790இல் பிறந்தார். 1806இல் வில்லியம் லாம்டன் என்பவரிடம் பெரிய இந்திய நெடுவரை வில் மதிப்பீட்டில் துணைபுரிய சேர்க்கப்பட்டார். 1823ல் லாம்டன் மறைவுக்குப் பின் அம்மதிப்பீட்டை இவர் முடித்தார். 1830இல் இந்திய மதிப்பீட்டு தளபதியானார். 1843இல் தன் நாட்டுக்குத் திரும்பி 1862இல் அரச புவியியல் கழகத்தின் துணை அதிபரானார். 1866இல் மரணமடைந்தார்.

## மேற்கோள்கள்

பகுப்பு:1790 பிறப்புகள்
பகுப்பு:1866 இறப்புகள்
பகுப்பு:பிரித்தானியப் புவியியலாளர்கள்
பகுப்பு:பிரித்தானிய நிலவரைவியலாளர்கள்
டபிள்யூ. ஏ. சில்வா

**டபிள்யூ. ஏ. சில்வா** (*வெள்ளத்தை ஆராச்சிக்கே ஆப்ரகாம் சில்வா*, *W. A. Silva*,  சனவரி 16, 1890 – மே 3, 1957) இலங்கையின் புகழ்பெற்ற புதின எழுத்தாளர். வால்மீகியின் இராமாயணத்தைச் சிங்கள மொழியில் மொழிபெயர்த்தவர்.

## வாழ்க்கைச் சுருக்கம்
கொழும்பு, வெள்ளவத்தையில் பிறந்த சில்வா பம்பலப்பிட்டி சென். பீற்றர்ஸ் கல்லூரியில் கல்வி கற்றார். முறைசார் கல்வியில் 5ம் வகுப்பைத் தாண்டாத இவர் பிற்காலத்தில் சிங்களம் மற்றும் சமஸ்கிருத மொழிகளை பண்டிதர் தர்மரத்ன பெலன்னே சிறீ வஜிரஞான தேரர் ஆகியோரிடம் கற்றார். அவரின் தந்தை அப்பகுதியில் பிரசித்தி பெற்ற வணிகராக விளங்கினார்.

பள்ளிப் படிப்பின் பின் சிறிது காலம் அவர் வணிக நிறுவனம் ஒன்றில் எழுத்தராகப் பணியாற்றினார். அதன் பின் லக்மினி பஹன எனும் பத்திரிகையில் ஆசிரியராகச் சேர்ந்தார்.

## சொந்த சஞ்சிகை
1919ம் ஆண்டில் அவர் தமது சொந்த சஞ்சிகையை சிரிசர எனும் பெயரில் ஆரம்பித்தார். அதில் பிரதம ஆசிரியராக அவரே பணியாற்றினார். 1940ம் ஆண்டில் நுவண எனும் பெயரில் சஞ்சிகையையும் 1949ம் ஆண்டில் திலக்கா என்ற பெயரில் ஒரு சஞ்சிகையையும் வெளியிட்டார்.

## முதலாவது புதினம்
அவர் தனது முதலாவது புதினத்தை சிறியலதா எனும் அனாதை யுவதி என்ற தலைப்பில் 1909ம் ஆண்டு வெளியிட்டார். அச்சமயம் அவருக்கு 19 வயதே நிரம்பியிருந்தது. அன்று தொட்டு 1961ம் ஆண்டுவரை 25 புதினங்களை எழுதியுள்ளார். சிறியலதா லக்சுமி, ஹிங்கன கொல்லா, பாசல் குருவரீ, கெலே ஹந்த, சுனேத்ரா, தைவயோகய, விஜயபா கொள்ளய, ரதலபில ருவ ஹந்தபான, ஜுலிஹத்த ஆகியன அவரின் சில புதினங்களாகும்.

## பிற துறைகள்
அத்துடன் வரலாறு சமூக, சிறுகதை, நாடகம், மொழிபெயர்ப்பு மற்றும் பொதுவிடயங்கள் என பல்வேறு துறைகளில் அவர் தமது கவனத்தைச் செலுத்தினார். தெய்யங்கே ரடே, கதாரத்னாகரய, லேஞ்சுவ, சக்விதி, ரஜ தலகுமாரி ஆகியன அவரின் சிறுகதை தொகுப்புகளாகும். அத்துடன் த அராபியன் நைட்ஸ் (The Arabian nights) எனும் நூலையும் சிங்கள மொழியில் மொழிபெயர்த்ததுடன், மாயா யோகய எனும் நாடகத்தையும் எழுதினார்.

பகுப்பு:இலங்கை எழுத்தாளர்கள்
பகுப்பு:சிங்கள எழுத்தாளர்கள்
பகுப்பு:1890 பிறப்புகள்
பகுப்பு:1957 இறப்புகள்
திரான்சுனிஸ்திரியா

**திரான்சுனிஸ்திரியா** (*Transnistria*) என்பது கிழக்கு ஐரோப்பாவில் மல்தோவாவில் இருந்து தன்னிச்சையாகப் பிரிந்த ஒரு குடியரசாகும். இது உக்ரேனுக்கும் மல்தோவாவின் கிழக்கு எல்லைக்கும் இடையில் அமைந்துள்ளது. 1990 ஆம் ஆண்டில் மல்தோவா சோவியத் ஒன்றியத்தில் இருந்து பிரிந்தவுடன் திரான்சுனிஸ்திரியாவும் மல்தோவாவில் இருந்து இருந்து பிரிவதாக அறிவித்தது. 1992 இல் இடம்பெற்ற உள்நாட்டுப் போரை அடுத்து இப்பகுதி **பிரித்னெஸ்த்ரோவிய மல்தோவியக் குடியரசு** (*Pridnestrovian Moldavian Republic*) அல்லது "பிரித்னெஸ்த்ரோவியே" ("Pridnestrovie") என்ற பெயரில் அங்கீகரிக்கப்படாத ஒரு பகுதியாக இருந்து வருகிறது. தினேஸ்தர் ஆற்றின் கிழக்குப் பகுதி, பெண்டர் நகரம், மற்றும் அந்நகரசி சூழவுள்ள மேற்குக் கரைப் பகுதிகளை இது உரிமை கோருகிறது. மல்தோவா குடியரசு இதன் விடுதலையை அங்கீகரிக்காத போதிலும், இது இதனை தனது ஆட்சிக்குட்பட்ட ஒரு சுயாட்சி அமைப்பாக அங்கீகரித்துள்ளது. இதன் தலைநகர் திரசுப்போல் ஆகும்.

300px|thumb|200px|left|திரான்சுனிஸ்திரியாவின் வரைபடம்
பனிப்போர் முடிவுற்ற காலப்பகுதியில் சோவியத் ஒன்றியம் கலைக்கப்பட்ட போது மல்தோவா அரசுக்கும் திரான்சுனிஸ்திரியர்களுக்கும் இடையில் உள்நாட்டுப் போர் மார்ச் 1992 இல் ஆரம்பமாகி, சூலை 1992 இல் போர் நிறுத்த உடன்பாட்டுடன் முடிவுக்கு வந்தது. இவ்வுடன்பாட்டின் படி, உருசியா, மல்தோவா, திரான்சுனிஸ்திரியா ஆகிய முப்படைகளின் கூட்டுப் படையினரிடம் இப்பிராந்தியத்தின் பாதுகாப்பு ஒப்படைக்கப்பட்டது. ஆனாலும், இதுவரையில் எந்த ஒரு நாடும் இப்பிராந்தியத்தை தனிநாடாக அங்கீகரிக்கவில்லை. ஆனாலும், இது இப்போது ஒரு தனிநாடு போலவே இயங்குகிறது. சனாதிபதி ஆட்சியைக் கொண்ட தனியான அரசாங்கம், இராணுவம், காவல்துரை, அஞ்சல் சேவை, தனி நாணயம் ஆகிய கட்டமைப்புகள் இயங்குகின்றன. தனியான அரசியலமைப்பு, தேசியக் கொடி, தேசியப் பண் போன்றவை அமைக்கப்பட்டுள்ளன. ஆனாலும், மல்தோவாவுக்கும், உக்ரேனுக்கும் இடையில் ஏற்பட்ட உடன்பாட்டின் படி, உக்ரேனிய எல்லையூடாக ஏற்றுமதி செய்யும் அனைத்து திரான்சுனிஸ்திரிய நிறுவனக்களும் மல்தோவிய சுங்கத்திடம் பதிவு செய்யப்பட்டிருக்க வேண்டும்.

## மேற்கோள்கள்

## வெளி இணைப்புகள்

* பிபிசி: Profile of Trans-Dniester
* Differences between Moldova and Transnistria


பகுப்பு:நிலம்சூழ் நாடுகள்
கொல்லங்குடி வெட்டுடையகாளியம்மன் கோயில்

**வெட்டுடையகாளியம்மன் கோயில்** இது சிவகங்கை மாவட்டத்தில் அமைந்துள்ள 18ம் நூற்றாண்டில் உருவான கோயில் ஆகும். இங்குள்ள மூலவர்: வெட்டுடையா காளி.

## அமைவிடம்
கொல்லங்குடி இது சிவகங்கை மாவட்டத்தில் மதுரை - தொண்டி நெடுஞ்சாலையில் காளையார்கோயில் அருகே உள்ளது.

## நம்பிக்கை
யாரேனும் தவறு செய்துவிட்டால், அவர்களைத் தண்டிக்க ”நாணயம் தவறியோர்க்கு நாணயம் வெட்டிப்போடு” என்று சொல்லும் வழக்கமும், அநியாயம் செய்யும் குற்றவாளிகளை அம்பிகை தண்டிப்பாள் என்ற நம்பிக்கையும் இங்கு உள்ளது.நம்பிக்கை துரோகம், பாதிப்பிற்கு உள்ளானோர் தங்களுக்கு நீதி கிடைக்க இங்கு அம்பாள் சன்னதியில் காசு வெட்டி வழிபடும் வழக்கம் அரசு அனுமதியுடன் நடைபெறுகிறது.

## தல வரலாறு
முற்காலத்தில் இவ்வூரில் வசித்த ஒரு பக்தரின் கனவில் தோன்றிய ஐயனார், தனது சிலை வடிவம் ஈச்ச மரக்காடான இங்கு இருப்பதாக உணர்த்தினார். அதன்படி, பக்தர் இங்கு வந்து குறிப்பிட்ட இடத்தில் தோண்டினார். கோடரி வெட்டுப்பட்டு, சிலை கிடைக்கப்பெற்றது. இதன் காரணமாக இவருக்கு வெட்டுடையார் ஐயனார் என்றே பெயர் ஏற்பட்டது. இவரை கருப்பவேளார், காரிவேளார் என்ற பக்தர்கள் பூஜித்து வந்தனர். ஒருசமயம் நள்ளிரவில் ஐயனார் சன்னதிக்கு அருகில் ஒரு ஈச்சமரத்தடியில் பேரொளி மின்னியதைக் கண்டனர். மறுநாள் காலையில் அங்கு அம்பிகையின் யந்திரம் இருந்தது. அவ்விடத்தில் அம்பிகைக்கு சிலை வடித்து பிரதிஷ்டை செய்தனர். சுவாமியின் பெயரால் அவளுக்கு "வெட்டுடையார் காளி' என்றே பெயர் ஏற்பட்டது. காலப்போக்கில் இவள் பிரசித்தி பெறவே, இவளது பெயரிலேயே தலம் அழைக்கப்பெற்றது.

## வெளி இணைப்புகள்
* வெட்டுடையா காளி
* கொல்லங்குடி 
* வெட்டுடையார் காளியம்மன் 
* விக்கிமேப்பியாவில் கோயில் அமைவிடம்

பகுப்பு:சாக்தம்
பகுப்பு:சிவகங்கை மாவட்டத்திலுள்ள அம்மன் கோயில்கள்
இராகம் தானம் பல்லவி

கருநாடக வாய்ப்பாட்டு இசை நிகழ்ச்சிகளில் பாடப்படும் ஒரு இசை வடிவம் **இராகம் தாளம் பல்லவி** என அழைக்கப்படும். இது இராக ஆலாபனை, தாளம், நிரவல் மற்றும் கல்பனசுவரா ஆகியவை ஒருங்கிணைந்து அமைந்த இசை வடிவம் ஆகும்.
 
## நிகழ்த்தப்படும் தருணம்
ஏறத்தாழ 50 சதவிகித நேரம் முடிந்த தருணத்தில் பாடகர், இராகம் தாளம் பல்லவியை பாட ஆரம்பிக்கிறார்.

## நிகழ்த்தப்படும் விதம்
இராகம் தாளம் பல்லவி பாடி முடிக்கப்பட்ட பிறகு தனி ஆவர்த்தனம் தொடரும்.

## பயன்படுத்தப்படும் இராகங்கள்
கச்சேரிகளில் இராகம் தாளம் பல்லவிக்காக பரவலாக பயன்படுத்தப்படும் இராகங்களின் பட்டியல்:-

# சங்கராபரணம்
# கல்யாணி
# கல்யாணவசந்தம்
# சண்முகப்பிரியா
# கீரவாணி
# ஹிந்தோளம்
# பிலகரி
# மோகனம்
# சஹானா
# தோடி
# கரகரப்பிரியா
# வராளி
# பிருந்தாவனசாரங்கா
# ஜனரஞ்சனி
# சாவேரி
# பந்துவராளி
# சிம்ஹேந்திரமத்யமம்
# நாட்டை
# நாட்டைக்குறிஞ்சி
# பேகடா
# சலகபைரவி
# காபி (இராகம்)

## மேற்கோள்கள்

## உசாத்துணை
* [இராகம் தாளம் பாடவேண்டிய முறை பற்றி [ஆர். வேதவல்லி]யின் விளக்கம்] 
* [[ஆர். வேதவல்லி] வழங்கிய செயல் விளக்கவுரை]

பகுப்பு:கருநாடக இசை
லிப்ரவில்

**லிப்ரவில்** அல்லது **லிப்ரவில்லி** (), மேற்கு மத்திய ஆபிரிக்க நாடான காபொன்னின் தலைநகரமும் மிகப்பெரிய நகரமும் ஆகும். இது கினி வளைகுடாவிற்கு அருகில் கோமோ ஆற்றங்கரையிலுள்ள துறைமுக நகரமாகும். இது மர வியாபார பிரதேசத்தின் மையமாகவும் திகழ்கின்றது. 2005 இல் இந்நகரின் மக்கட்தொகை 578,156 ஆகும்.

பகுப்பு:காபோன்
பகுப்பு:ஆப்பிரிக்கத் தலைநகரங்கள்
தளபாடம்

thumb|இருவர் உணவருந்தும் மேசை
**தளபாடம்** அல்லது **அறைகலன்** என்பது மனிதனின் அன்றாடச் செயற்பாடுகளான அமர்தல், படுத்தல் முதலியவற்றுக்கு உதவும் பொருள்களான மேசை, கதிரை, கட்டில் போன்றவற்றைக் குறிக்கும் பொதுப் பெயராகும். இவை மனிதனின் வேலைகளுக்காக பொருள்களை வைத்துப் பயன்படுத்தவும் பொருள்களைப் பாதுகாப்பாக வைக்கவும் பயன்படுகின்றன. தளபாடங்களை உலோகம், மரம், நெகிழி போன்ற மூலப்பொருள்களைக் கொண்டு செய்கின்றனர்.

## மேற்கோள்கள்

பகுப்பு:மர உற்பத்திகள்
பகுப்பு:வீட்டுக் கருவிகள்
பகுப்பு:வீடு
அலீயெட் டி பொடார்ட்

**அலீயெட் டி பொடார்ட்** (*Aliette de Bodard*) ஒரு பிரெஞ்சு ஊகப்புனைவு எழுத்தாளர். பெண் எழுத்தாளரான இவர் ஒரு தொழில்முறை மென்பொருளாளர். அமெரிக்காவில் பிரெஞ்சு-வியட்நாமிய பெற்றோருக்குப் பிறந்த அலீயெட், தற்சமயம் பாரிசில் வசிக்கிறார். பிரெஞ்சு அவரது தாய்மொழியாக இருந்தாலும் ஆங்கிலத்தின் தனது புனைவுப் படைப்புகளை எழுதி வருகிறார். பல அறிபுனை மற்றும் கனவுருப்புனைவு சிறுகதைகளையும் புதினங்களையும் எழுதியுள்ளார். 2010 இல் அவரது “தி ஷிப்கில்லர்” சிறுகதை சிறந்த குறுபுனைவுக்கான பிரித்தானிய அறிபுனை விருதினை வென்றது. டி பொடார்டின் மிகவும் அறியப்பட்ட படைப்புகள் அவரது ஆஸ்டெக் காலத்தினைப் பின்புலமாகக் கொண்ட *அப்சிடியன் அண்ட் பிளட்* (*Obsidian and Blood*) முக்கதை புதினங்கள். இவை துப்பறிவுப் புனைவு மற்றும் கனவுருப்புனைவுப் பாணிகளின் கூறுகளைக் கொண்டுள்ளன.

## குறிப்பிடத்தக்க படைப்புகள்
*அப்சிடியன் அண்ட் பிளட்* முக்கதைத் தொடர்

**செர்வண்ட் ஆஃப் தி அண்டர்வோர்ல்ட்* (Servant of the Underworld), 2010
**ஹார்பிங்கர் ஆஃப் தி ஸ்டோர்ம்* (Harbinger of the Storm), 2011
**மாஸ்டர் ஆஃப் தி ஹவுஸ் ஆஃப் டார்ட்ஸ்* (Master of the House of Darts), 2011

## வெளி இணைப்புகள்
*அதிகாரப்பூர்வ இணையத்தளம்

பகுப்பு:கனவுருப்புனைவு எழுத்தாளர்கள்
பகுப்பு:பிரெஞ்சு எழுத்தாளர்கள்
பகுப்பு:ஆங்கில எழுத்தாளர்கள்
பகுப்பு:வாழும் மக்கள்
பகுப்பு:1982 பிறப்புகள்
கொல்லங்குடி

**கொல்லங்குடி** (*Kollangudi*), இந்தியாவின்  தமிழ்நாடு  மாநிலம் சிவகங்கை மாவட்டம்,  காளையார்கோவில் வட்டம், காளையார்கோவில் ஊராட்சி ஒன்றியத்தில் உள்ள ஒரு சிற்றூர் ஆகும்.

இது, மதுரை - காளையார்கோயில் நெடுஞ்சாலையில் உள்ளது. இங்கு பிரசித்திபெற்ற அரியாக்குறிச்சி கொல்லங்குடி வெட்டுடையகாளியம்மன் கோயில் உள்ளது. இங்கு நீதி வேண்டி வரும் பக்தர்கள், நேர்த்திக்கடன் செலுத்த காசு வெட்டும் வழக்கம், அரசு அனுமதியுடன் நடைபெறுகிறது.

## மேற்கோள்கள்

## வெளி இணைப்புகள்
*வெட்டுடையா காளி
*கொல்லங்குடி 
*வெட்டுடையார் காளியம்மன் 
*விக்கிமேப்பியாவில் கொல்லங்குடி அமைவிடம்

பகுப்பு:சிவகங்கை மாவட்டத்திலுள்ள கிராமங்கள்
ஊகப்புனைவு

**ஊகப்புனைவு** (*Speculative fiction*) என்பது புனைவிலக்கியத்தின் பல்வேறு பாணிகளை உள்ளடக்கிய ஒரு பெரும் பாணி. கனவுருப்புனைவு, அறிபுனை, திகில் புனைவு, மீயியற்கைப் புனைவு, அதிநாயகப் புனைவு, உலகழிவுப் புனைவு, மாற்று வரலாறு, பிறழ்ந்த உலகுப் புனைவு போன்ற பாணிகள் இதில் அடங்கும். பல நூற்றாண்டுகளாக இப்பாணிகளில் பல மொழிகளில் புனைவுப் படைப்புகள் படைக்கப்பட்டாலும் 1947 இல் தான் முதன்முதலில் இது ஒரு பாணியாக வரையறுக்கப்பட்டது. இதனை முதலில் ஒரு தனிப்பாணியாக அடையாளப்படுத்தியவர் ராபர்ட் ஏ. ஐன்லைன். இருபதாம் நூற்றாண்டின் இரண்டாம் பாதி முதல் இப்பாணியில் படைப்புகள் அதிக அளவில் எழுதப்படுகின்றன.

## மேற்கோள்கள்

பகுப்பு:புனைவு
பிரநாளம்

கோயில்களில் கருவறைப் பகுதியிலிருந்து வெளியேறும் திருமஞ்சன நீர் வெளியேறுவதற்காக அமைக்கப்பட்ட பகுதி “**பிரநாளம்**” எனப்படும். இந்த அமைப்பு கட்டுமானக் கோயில்கள் கட்டத் தொடங்கிய பின்னர்தான் அமைக்கப்பட்டது. இந்தப்பகுதி கருவறையின் தளத்திற்கு இணையான உயரத்தில் இருக்கும். இந்த பிரநாளங்களின் நடுப்பகுதியில் தண்ணீர் வெளியேறுவதற்கான பள்ளம் அமையும். இதனை அடுத்து சிம்மம், மகரம், யானை அல்லது வியாழனுடனான தண்டுப்பகுதியில் சிறிய அளவு அலங்காரங்களுடன் கூடுகளாக இருக்கும். சிறிய கோயில்களில் இது அதிக வேலைப்பாடுகளின்றி சாதாரணமாக அமைக்கப்படுவதும் உண்டு.

பகுப்பு: கோயில் வேலைப்பாடுகள்
பகுப்பு:இந்துக் கோயில் கட்டிடக்கலை
கெட்ரிக் ஹம்ஃபிரீஸ்

**கெட்ரிக் ஹம்ஃபிரீஸ் ** (*Cedric Humphries  *, பிறப்பு: திசம்பர் 26 1913, இறப்பு: நவம்பர் 18 1944), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 	1934-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கெட்ரிக் ஹம்ஃபிரீஸ்   கிரிக்கட் ஆக்கைவ்விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1913 பிறப்புகள்
பகுப்பு:1944 இறப்புகள்
திருச்சிலுவை

**திருச்சிலுவை** ( பொருள்: சிலுவையில் இணைக்கப்பட்ட(வர்) ) என்பது இயேசு கிறித்துவின் உருவம் பொதிந்துள்ள கிறித்தவ சிலுவையினைக் குறிக்கும். இது உடல் இல்லாத சிலுவைகளிலிருந்து வேறுபட்டது ஆகும்.

பல கிறித்தவர்களுக்கு திருச்சிலுவையே கிறித்தவத்தின் அடையாளமாக உள்ளது. இவ்வகை சிலுவைகள் கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம், மற்றும் லூதரனியம் ஆகிய சபைகளில் பயன்படுத்தப்படுகின்றது. இது இயேசுவின் சாவையும் மீட்பளித்த அவரின் பலியையும் நினைவுபடுத்துவதற்காக பயன்படுத்தப்படுகின்றது.

மேற்கத்திய கிறித்தவத்தில் திருச்சிலுவையானது முப்பரிமானமுள்ளதாக இருப்பது வழக்கம். பொதுவாக ஈரளவு வெளி உடைய இயேசுவின் சாவினை சித்தரிக்கும் வரைபடங்கள், திருவோவியங்கள் ஆகியன திருச்சிலுவையாக கருதப்படாது. ஆயினும், கிழக்கத்திய கிறித்தவத்தில் பயன்படுத்தப்படும் திருச்சிலுவைகள் சிலுவை வடிவில் உள்ள பலகையில் மீது இயேசுவின் உருவம் வரையப்பட்டிருக்கும்.

நடுக் கால ஐரோப்பாவில் கிறித்தவ ஆலயங்களின் பீடத்திற்கு மேலே பெரிய சிலுவையினை தொங்கவிடும் வழக்கம் இருந்தது. இவ்வழக்கம் இப்போது இல்லை. தற்கால கத்தோலிக்க ஆலயங்களில் திருப்பலி நிறைவேற்றும் போது பலிபீடம் அருகேயோ அல்லது அதன் மீதோ இயேசு கிறித்துவின் உருவம் பொதிந்துள்ள சிலுவை இருக்க வேண்டும் என்பது சட்டப்படி கட்டாயமானதாகும்.

## மேற்கோள்கள்

பகுப்பு:கிறித்தவக் கலை
பகுப்பு:கிறித்தவக் குறியீடுகள்
பகுப்பு:கிறித்தவ வழிபாடு
டாவிட் ஹம்ஃபிரீஸ்

**டாவிட் ஹம்ஃபிரீஸ் ** (*David Humphries *, பிறப்பு: ஆகத்து 6 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 175 முதல்தர துடுப்பாட்டப் போட்டிகளில் கலந்து கொண்டுள்ளார். 1974-1985 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
டாவிட் ஹம்ஃபிரீஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
ஜெரால்ட் ஹம்ஃபிரீஸ்

**ஜெரால்ட் ஹம்ஃபிரீஸ் ** (*Gerald Humphries  *, பிறப்பு: திசம்பர் 8 1908, இறப்பு: பிப்ரவரி 3 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1932-1934 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜெரால்ட் ஹம்ஃபிரீஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1908 பிறப்புகள்
பகுப்பு:1983 இறப்புகள்
மார்க் ஹம்ஃபிரீஸ்

**மார்க் ஹம்ஃபிரீஸ் ** (*Mark Humphries *, பிறப்பு: அக்டோபர் 4 1965 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 26 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994 ல், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
மார்க் ஹம்ஃபிரீஸ்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பில் ஹைமன்

**பில் ஹைமன் ** (*Bill Hyman *, பிறப்பு: மார்ச்சு 7 1875, இறப்பு: பிப்ரவரி 11 1959), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளில் கலந்து கொண்டுள்ளார். 1900-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பில் ஹைமன்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1875 பிறப்புகள்
பகுப்பு:1959 இறப்புகள்
பகுப்பு:சாமர்செட் துடுப்பாட்டக்காரர்கள்
ஜார்ஜ் ஹம்ஃபிரி

**ஜார்ஜ் ஹம்ஃபிரி ** (*George Humphry  *, பிறப்பு: 1816, இறப்பு: சனவரி 25 1867), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1845-1850 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் ஹம்ஃபிரி  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1816 பிறப்புகள்
பகுப்பு:1867 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பிரான்சிஸ்கோ பிசாரோ

**பிரான்சிஸ்கோ பிசாரோ கொன்சாலெசு** (*Francisco Pizarro González*, கி. 1471 / 1476 – 26 சூன் 1541) பெரு நாட்டிலிருந்த இன்கா பேரரசினை வெற்றி கொண்ட மிகுந்த எசுப்பானிய வெற்றி வீரர் ஆவார். புகழும் பொருளும் தேடி புதிய உலகுக்கு வந்தவர். பசிபிக் பெருங்கடலைக் கண்டறிந்த நாடாய்வுக் குழுவினரில் இவரும் ஓர் உறுப்பினர்.

பகுப்பு:பெருவின் மக்கள்
பகுப்பு:எசுப்பானிய நாடுகாண் பயணிகள்
பகுப்பு:1541 இறப்புகள்
பகுப்பு:பெருவின் வரலாறு
பிரிமிடின்

பிரிமிடின் (Pyrimidine) ஒரு நறுமணமுள்ள பல்லினவட்ட கரிமச் சேர்மமாகும். இதன் வாய்பாடு: C4H4N2. இது, பிரிடின் மற்றும் பென்சீனைப் போன்று ஆறுருப்பு வளையத்தினைக் கொண்டது: இரண்டு நைட்ரசன் அணுக்களை ஒன்று மற்றும் மூன்றாம் நிலைகளில் கொண்டுள்ளது. பிரிமிடின், டைஅசைனின் இரண்டு வேறு வடிவங்களுடன் மாற்றியனாக உள்ளது: முதலாவது பிரிடசின், இரண்டு நைட்ரசன் அணுக்களை ஒன்று மற்றும் இரண்டாம் நிலைகளில் கொண்டுள்ளது; இரண்டாவது பிரசின், இரண்டு நைட்ரசன் அணுக்களை ஒன்று மற்றும் நான்காம் நிலைகளில் கொண்டுள்ளது.

## [[உட்கரு]] அமில மூலங்கள் (நியூக்ளியோடைடுகள்)
உட்கரு அமிலங்களிலுள்ள மூன்று உட்கரு அடித்தளங்களான சைடோசின் (C), தைமின் (T), யுராசில் (U) ஆகியன பிரிமிடினின் கிளைப்பொருள்களாகும்:

: 

டிஆக்சி ரைபோநியூக்கிளிக் அமிலம் (டி.என்.ஏ.) மற்றும் ரைபோநியூக்ளிக் அமிலங்களில் (ஆர்.என்.ஏ) உள்ள உட்கரு அடித்தளங்கள் எதிர்நிரப்பு பியூரின்களுடன் ஹைட்ரசன் பிணைப்புகளை உருவாக்குகின்றன. டி.என்.ஏ.-வில் பியூரின்களான அடெனின் (A) மற்றும் குவானின் (G), பிரிமிடின்களான தைமின் (T) மற்றும் சைடோசினுடன் (C) முறையே பிணைகின்றன.

ஆர்.என்.ஏ.-வில் அடெனினின் (A) எதிர்நிரப்பு, தைமினுக்குப் (T) பதிலாக யுராசில் (U) ஆகும். எனவே, கீழ்வரும் பிணைகள் உருவாகின்றன: அடெனின்:யுராசில் மற்றும்  குவானின்:சைடோசின்.

மிக அரிதாக, தைமின் ஆர்.என்.ஏ.- விலும், யுராசில் டி.என்.ஏ.-விலும் காணப்படுகிறது. உட்கரு அமிலங்களில் மேலே குறிப்பிட்ட மூன்று பெரிய பிரிமிடின் அடித்தளங்களைத் தவிர, சில சிறிய பிரிமிடின் அடித்தளங்களும் காணப்படுகின்றன. இச்சிறு பிரிமிடின்கள், பெரிய பிரிமிடின்களின் மீத்தைலாக்கப்பட்ட வடிவங்களாகும். இவை ஒழுங்காற்று பணிகளில் ஈடுபடுவதாக கருதப்படுகின்றது.

## மேற்கோள்கள்


பகுப்பு:எளிய அரோமாட்டிக்கு வளையங்கள்
நோர்மன் ஹம்ஃபிரீஸ்

**நோர்மன் ஹம்ஃபிரீஸ்** (*Norman Humphries *, பிறப்பு: மே 19 1917, இறப்பு: திசம்பர் 18 2000), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1946/47 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்பு
நோர்மன் ஹம்ஃபிரீஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 25, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1917 பிறப்புகள்
பகுப்பு:2000 இறப்புகள்
1794

**1794**  (**[[ரோம எண்ணுருக்கள்|MDCCXCIV]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
*பெப்ரவரி 4 - பிரெஞ்சுக் குடியரசு அடிமை முறையை இல்லாதொழித்தது.
* பெப்ரவரி 26 - கோப்பன்ஹேகன் நகரில் கிறிஸ்டியன்போர்க் அரண்மனை தீயில் எரிந்து அழிந்தது.
*மார்ச் 14 - பஞ்சு கடையியந்திரத்துக்கான (பஞ்சுமணை) முதலாவது காப்புரிமத்தை அமெரிக்கக் கண்டுபிடிப்பாளர் எலி விட்னி பெற்றார்.
*சூன் 4 – பிரித்தானியப் படைகள் எயிட்டியின் போர்ட்-ஓ-பிரின்ஸ் நகரைக் கைப்பற்றினர்.
* சூன் 23 - உக்ரேனின் கீவ் நகரில் யூதக் குடியேற்றத்துக்கு ரஷ்யாவின் பேரரசி இரண்டாம் கத்தரீன் அனுமதி அளித்தார்.
* சூலை 28 - பிரெஞ்சுப் புரட்சி: மாக்சிமிலியன் ரோப்ஸ்பியர் தலை துண்டிக்கப்பட்டு மரணதண்டனைக்கு உள்ளாக்கப்பட்டான்.

## நாள் அறியப்படாதவை
* சுவீடனில் காப்பி தடை செய்யப்பட்டது.
* யாழ்ப்பாணத் தேவாலயம் என இன்று அழைக்கப்படும் புனித மேரி தேவாலயம் யாழ்ப்பாணத்தில் அமைக்கப்பட்டது. கோவாவைச் சேர்ந்த வண. லியோனார்டு ரொபெய்ரோ இதன் முதல் குருவானவராக நியமிக்கப்பட்டார்.
* இரண்டாம் ரோகில்லாப் போர்
* இலங்கையின் கடைசி ஒல்லாந்து ஆளுனராக ஜே. ஜி. வான் ஆங்கெல்பீக் (1794-1796) என்பவர் பதவியேற்றார்.

## தொடரும் நிகழ்வுகள்
* பிரெஞ்சுப் புரட்சி (1789-1799)

## பிறப்புகள்
* மே 24 - வில்லியம் ஹியூவெல் - ஆங்கிலேய அறிவியலாளர் (இ. 1866)

## இறப்புகள்
*கணபதி ஐயர் - ஈழத்தில் மரபுவழி நாடகங்களின் முன்னோடி (பி. 1709)

## 1794 நாற்காட்டி
1670கள்

**1670கள்** (*1670s*) என்றழைக்கப்படும் பத்தாண்டு காலம் 1670ஆம் ஆண்டு துவங்கி 1679-இல் முடிவடைந்தது.

## நிகழ்வுகள்
* ஜோசப் வாஸ் அடிகளாருக்கு குருப்பட்டம் வழங்கப்பட்டது (1676)
* இங்கிலாந்து யமேக்காவைக் கைப்பற்றியது.
* செனெகலில் பிரெஞ்சுக் குடியேற்றம் ஆரம்பமானது.

## உலகத் தலைவர்கள்
* டென்மார்க்கின் ஐந்தாம் கிறிஸ்டியன் மன்னன் (1670 - 1699) 
* இங்கிலாந்து மற்றும் ஸ்கொட்லாந்து மன்னன் இரண்டாம் சார்ல்ஸ் (1660 - 1685)
* பிரான்ஸ் மன்னன் பதினான்காம் லூயி (1643 - 1715)
* ரோம் மன்னன் முதலாம் லெப்போல்ட் (1658 - 1705)
* ஸ்பெயின் மன்னன் இரண்டாம் சார்ல்ஸ் (1665 - 1700) 
* சுவீடன் மன்னன் பதினோராம் சார்ல்ஸ் (1660 - 1697)
* முகலாயப் பேரரசு மன்னன் அவுரங்கசீப் (1658 - 1707)
* மரதப் பேரரசர்கள்
** Shambhaji (1680 - 1689) 
** ராஜாராம் சத்திரபதி (1689 - 1700)

## இலங்கையின் ஒல்லாந்து ஆளுனர்கள்
* ரிக்லோஃப் வான் கூன்ஸ் (1664-1675)
* ரிக்லோஃப் வான் கோயென்ஸ், இளையவர் (1675-1679)
* லாரன்ஸ் பில் (1679-1692)

## கண்டுபிடிப்புகள்
* பொஸ்பரஸ்

## மேற்கோள்கள்
ஓ… சிய்யான்

thumb|பொத்தியாள் விரல்களை எண்ணல்
**ஓ… சிய்யான்** ஒரு சிறுவர் விளையாட்டு.

விளையாட்டுத் தொடங்கும்போது சில விளையாட்டுகள் தண்டனை பெறும் விளையாட்டாக அமைந்துவிடும். அப்போது பழமேறியவர் என்றும், பட்டவர் என்றும் விளையாடுவோரைத் தெரிவுசெய்ய வேண்டி வரும். எடுத்துக்காட்டுக்கு ஐந்து என்னும் விளையாட்டை எடுத்துக்கொள்வோம். முதலில் அடி வாங்குபவர் பட்டவர்.

சிய்யான் என்னும் சொல்லுக்குச் சிட்டுக்குருவி என்பது பெயர். (சிய்யான் சிய்யான் குருவி எனத் தொடங்கும் சிறுவர் பாடலும் உண்டு) பட்டவரைத் தீர்மானிக்கும் விளையாட்டுகளுள் ஒன்று. இந்த ஓ… சிய்யான் விளையாட்டு. விளையாட இருப்பவர் இருவர் இருவராகச் சேர்ந்து கண்ணை மூடிக்கொண்டும் ஓ… சிய்யான் என ஒருசேரக் கூறிக்கொண்டும் அவரவர் விருப்பம் போல் விரல்களை நீட்டிக்கொண்டு தரையில் கைகளை வைப்பதால் இந்த விளையாட்டுக்கு இந்தப் பெயர் வந்தது.

ஒவ்வொருவருக்கும் 10 விரல். 2 பேர் விளையாட்டில் இருவருக்கும் 20 விரல். முதலில் ஒருவர் தாம் விரும்பும் எண்ணை 15-க்குள் ஒன்றைச் சொல்வார். (சொன்னவர் கைகளில் ஒன்று விரல்களை எண்ணுவதற்குப் பயன்படுத்தப்படும். எனவே அதனைக் கழித்து 15.) பின்னர் இருவரும் ஓ… சிய்யான் சொல்லி அவரவர் விருப்பம் போல் விரல்களை நீட்டித் தரையில் கையை வைப்பர். 7 என எண் சொல்லியிருந்தால் இருவர் விரல்களும் ஏழாக இருந்தால் சொன்னவர் பழம். இல்லாவிட்டால் அடுத்தவர் எண் சொல்ல ஆட்டம் தொடங்கும்.

4 பேர், 5 பேர் என்று விளையாடும் விளையாட்டாயின் இருவர் இருவராகச் சேர்ந்து விளையாடிப் பழமாவர். பின் தோற்றவர் இணைந்தாடி ஒரே ஒரு பட்டவர் மிஞ்சும் வரையில் ஆடிப் பழம் பெறுவர்.

## மேற்கோள்கள்

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
புரூஸ் ஹில்டன்-ஸ்டூவர்ட்

**புரூஸ் ஹில்டன்-ஸ்டூவர்ட்** (*Bruce Hylton-Stewart*, நவம்பர் 27, 1891 - அக்டோபர் 1 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 36 முதல்தர துடுப்பாட்டப் போட்டிகளில் கலந்து கொண்டுள்ளார். 1912-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்பு
ஹில்டன்-ஸ்டீவர்ட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1891 பிறப்புகள்
பகுப்பு:1972 இறப்புகள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
அலன் ஹன்ட்

**அலன் ஹன்ட் ** (*Alan Hunt*, பிறப்பு: திசம்பர் 28 1968) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1991 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
அலன் ஹன்ட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
பெர்ட் ஹன்ட்

**பெர்ட் ஹன்ட் ** (*Bert Hunt  *, பிறப்பு: நவம்பர் 18 1911, இறப்பு: நவம்பர் 29 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளில் கலந்து கொண்டுள்ளார். 1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
பெர்ட் ஹன்ட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:1985 இறப்புகள்
பகுப்பு:சாமர்செட் துடுப்பாட்டக்காரர்கள்
ஃபிரெடெரிக் ஹன்ட்

**ஃபிரெடெரிக் ஹன்ட் ** (*Frederick Hunt *, பிறப்பு: செப்டம்பர் 13 1875, இறப்பு: மார்ச்சு 31 1967) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1897-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

## வெளி இணைப்புகள்
ஃபிரெடெரிக் ஹன்ட்  கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 26, 2011.

## மேற்கோள்கள்

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1875 பிறப்புகள்
பகுப்பு:1967 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:வொர்செஸ்ட்சையர் துடுப்பாட்டக்காரர்கள்
பகுப்பு:இங்கிலாந்து துடுப்பாட்ட நடுவர்கள்
சந்தானம்

**சந்தானம்** என்ற தலைப்பில் உள்ள கட்டுரைகள்:
*எம். ஆர். சந்தானம் - பழம்பெரும் தமிழ்த் திரைப்பட நடிகர் 
*சந்தானம் (நடிகர்) - தமிழ்த் திரைப்பட நகைச்சுவை நடிகர் 
*கதவு சந்தானம்
*மகாராஜபுரம் சந்தானம்
*கே. சந்தானம்
*வீர சந்தானம்
*டி. எஸ். சந்தானம்
*சந்தானம் (ஓவியர்)

----